Perus Stadilaiset (satire about Finnish nationalist party)

Maalta muutto aiheuttaa kasvavissa määrin ongelmia: snägäri jonoissa metsuriseksuaalit saattavat kohdata väkivallan uhkaa humalaisilta maalaisilta; stadilainen friidu saattaa langeta sujuvaa Lapimurretta puhuvan maalaisisännän kanssa väkivaltaiseen parisuhteeseen; työperäinen maalta muutto vie stadilaisten duunit; maalaiset saavat mittavia sosiaalietuuksia, koska kaupunkielämään sopeutuminen on monille maalaisille iso ongelma; maalaisilla on vaikeuksia integroitua osaksi stadilaista duunikulttuuria; maalaisopiskelijat vievät Helsingin Yliopiston ja TKK:n opiskelupaikkoja ja Helsingin ja Espoon kaupungit joutuvat maksukundeiksi; maalaiset lisäävät keskustassa tapahtuvaa autoilua.

Stadissa stadin tavalla!

Maataloustuet on lopetettava
Maatalous on tuettu työllistymisen muoto ja aiheuttaa kansantaloudelle enemmän tappioita kuin tuloja. Maataloustukien määrä vuositasolla on paljon sosiaaliturvan aiheuttamia kustannuksia suurempi; maalaiset aiheuttaisivat vähemmän kansantaloudellisia kustannuksia jos he olisivat rehellisesti työttömiä. Stadilaisille kelpaa mainiosti Lidlin Espanjalaiset kurkut ja Brasilialainen marmoripihvi.

Maanviljelystä aiheutuu myös ympäristöongelmia: maalaissiat ja -lehmät piereskelee hiilidioksidia; lannoitteet valuvat stadilaisten juomaveteen (luomuviljelyssä käytettä skeida valuu samalla tavalla vesistöihin); etäisyydet ovat maaseudulla pitkiä ja tavaroiden siirtely maaseudulle ja sieltä takaisin aiheuttaa päästöjä.

Maajussit osoittavat myös älyllisten lahjojen puutteita stadilaiseen innovaatioteollisuuteen verrattuna. Maajussit eivät esimerkiksi ole vieläkään keksineet, miten talvi voitaisiin peruuttaa, jotta satoja saataisiin maaseudulta ympäri vuoden, kuten esimekriksi Afrikassa. Jonkinlaisia kokeiluja on todennäköisesti kyllä talven peruuttamisen suhteen tehty, koska stadiin ei enää tule kunnollista talvea vaan sitä saatanan loskaa koko vitun talven.

Maataloustyötapaturmat ovat myös iso ongelma. Pahimmillaan rankkafyysinen työ aiheuttaa ennenaikaisen eläköitymisen ja todennäköisesti maalaiset joutuvat eristäytyneisyytensä vuoksi käyttämään tavallista enemmän psykiatrisia terveydenhuoltopalveluita. Nämä palvelut rahoitetaan kuntien tulonsiirroilla, joissa Stadi on maksukundina.

Humanitaarista apua Stadilaisten veronmaksajien pussista Perus Suomalaisten maajussien pussiin menee vuositasolla 2,7 miljardia € rahaa. Mamujen sopeuttamiseen on budjetoitu ainoastaan 61 miljoonaa euroa, joten ehkä Stadin olisi aika sulkea rajansa ja korvata työperäinen maaltamuutto työperäisellä maahanmuutolla ja lopettaa humanitaarisen avun jakaminen Suomen maaseudulle. [Lähde: Valtionbudjetti, Maa- ja Metsätalousministeriön hallinnon ala 30.; Maahanmuutto 26.40.]